# Doctor Brants Narrenschiff/Vom Lohn der Weisheit

| « Vom Aufgeben guter Werke | Sebastian Brant Doctor Brants Narrenschiff | Das Schlauraffenschiff » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[148r]
Zu$^o$r rechten handt fyndt man die kron Zu$^o$r lyncken handt / die kappen ston Den selben weg / all narren gon Vnd fynden entlich bo$^e$ßen lon
Noch grosser kunst steltt mancher thor Wie er bald werd meyster / doctor / Vnd man jnn halt / der welt eyn liecht Der kan doch das betrachten nicht
[149v]
Wie er die rechte kunst erler
Mit der er zu$^o$ dem hymel ker Vnd das all wißheyt diser welt Ist gegen gott eyn dorheyt gelt Vil meynen syn vff rechtem weg
Die doch verjrren an dem sta$^e$g
Der zu$^o$ dem woren leben fu$^e$rt Woll dem / der vff dem weg nit jrrt Wann er jnn schon ergriffen hat Dann offt der neben weg ab gat
Das eyner bald kumbt ab der stroß
Es sy dann / das jnn gott nit loß Hercles jnn syner jugent gdacht Wes wegs er doch wolt haben acht Ob er der wollust noch wolt gan
Oder alleyn noch tugend stan /
In dem geda$^e$nck / kumen zu$^o$ jm Zwo frowen / die er bald on stym Erkant / an jrem leben wol / Die eyn / was aller wollust vol
Vnd hübsch gezyert / mit reden su$^e$ß
Groß lust vnd freüd sie jm verhieß Der end doch wer der dot mit we Dar noch keyn freüd / noch wollust me Die ander sach bleych / sur / vnd hert
Vnd hatt on freüd eyn ernstlich gfert
Die sprach / keyn wollust ich verheiß Keyn ru$^o$w / dann arbeit jn dym schweiß Von tugent zu$^o$ der tugent gon Dar vmb würt dir dann ewig lon
[150r]
Der selben ging do Hercles noch
Wollust / ru$^o$w / freüd er all zyt floch / Wolt gott / als wir begeren all Leben noch vnserm wol gefall Das wir begeren ouch des glich
Zu$^o$ han / eyn leben dugentrich /
Worlich / wir flu$^e$hen manchen sta$^e$g Der vnß fu$^e$rt vff den narren weg / Die wile aber / wir all nit wend Gedencken wo eyn yeder lend
Vnd leben blyntzend jn der nacht
Hant wir keyns rechten wegeß acht Das wir gar offt selbs wissen nitt Wo vns hyen fu$^e$ren vnser dritt Dar vß entspring / das vnß all tag
Berüwen all vnser anschlag
So wirs erfolgen nit on we Begeren wir nit mynders me / Das kumbt alleyn dar vß / das wir All hant eyn angeborne bgir
Wie vnß das recht gu$^o$t hie vff erd
Bekum on va$^e$l / vnd entlich werd Die wile aber das nit mag syn Vnd wir jrren jn vinsterm schyn So hatt got geben vnß das liecht
Der wißheyt / dar von man gesicht
Die macht der vinsterniß eyn end Wann wir sie nemen recht für hend Vnd zeigt vnß bald den vnderscheit Der doren weg / von der wißheyt /
[150v]
Der selben wißheyt steltten noch
Pythagoras / Plato der hoch Socrates vnd all die durch jr ler Hant ewig ru$^o$m erholt / vnd ere Vnd künden doch ergründen nie
Die rechte wißheyt funden hie
Dar vmb von jn spricht gott der her Ich will verwerffen kunst vnd ler Vnd wißheyt der / die wiß syndt Leren die selb / die kleynen kyndt /
Das sint all die so wißheyt handt
Eruolget dort jm vatter landt / Die solche wißheyt hant gelert Werden jn ewikeyt geert Vnd schynent wie das firmament
Welch hant gerechtikeyt erkennt
Vnd dar jnn vnderwisen sich Vnd ander me / die lüchten glich Als Lucifer von orient Vnd Hesperus gen occident /
Bion der meister spricht / das glich
Wie zu$^o$ den megten gselten sich Die vmb Penolope lang zyt Bu$^o$lten / vnd mo$^e$cht jn werden nit / Als du$^o$nt die hie nit künnen gantz
Bgriffen / der rechten wißheyt glantz
Die nahend durch vil tugent zier / (Die jr megtd sint) doch vast zu$^o$ jr / All freüd der welt nymbt trurig end Eyn yeder lu$^o$g wo er hyn lend